laion/Wikipedia-Exotic huggingface dataset:
הקורפוס התשיעי (בריטניה)

הקורפוס ה-9 של הצבא הבריטי היה קורפוס בריטי אשר במהלך מלחמת העולם הראשונה לחם בגליפולי ובחזית המערבית, ובמהלך מלחמת העולם השנייה לחם במהלך המערכה בתוניסיה. הקורפוס הוקם באנגליה בשנת 1915 בפיקודו של פרדריק סטופפורד, והיה מופקד על הנחיתה במפרץ סובלה כחלק מהמערכה בגליפולי. בשנת 1916 נשלח הקורפוס לצרפת, שם לחם בשנת 1917 בקרב מסין ובקרב איפר השלישי. באפריל 1918 ספג הקורפוס אבדות כבדות בקרב איפר הרביעי ולכן הועבר לגזרת האן שהייתה שקטה, אולם הותקף במהלך הקרב השלישי על האן וספג שוב אבדות כבדות. במהלך מתקפת מאה הימים לחם הקורפוס כחלק מהארמייה רביעית, ולאחר המלחמה פורק הקורפוס. באפריל 1941 הוקם הקורפוס מחדש, כחלק מכוחות הבית בבריטניה, ותחת פיקודו נכללו הדיוויזיה ה-59, דיוויזיית המחוז דרהאם ונורת' ריידינג ודיוויזיית המחוז נורת'מברלנד. בנובמבר 1942 לחם הקורפוס במבצע לפיד כחלק מהארמייה הראשונה, ולאחר מכן לחם הקורפוס במהלך המערכה בצפון אפריקה, ובכלל זה במהלך המערכה בתוניסיה. ב-13 במאי 1943 נכנעו 250,000 חיילי מדינות הציר בתוניסיה, וב-3 ביוני 1943 פורק הקורפוס. פרדריק סטופפורד (17 ביוני 1915–16 באוגוסט 1915) בוואור דה ליל (16 באוגוסט 1915–24 באוגוסט 1915) ג'וליאן בינג (24 באוגוסט 1915–8 בפברואר 1916) אלכסנדר המילטון-גורדון (20 ביוני 1916–10 בספטמבר 1918) וולטר ברייתווייט (13 בספטמבר 1918–1919) רידלי פאקנהאם-וולש (7 ביוני 1941–17 בנובמבר 1941) אדווין מוריס (18 בנובמבר 1941–31 בינואר 1942) פרנסיס נוסוורתי (1 בפברואר 1942–11 בספטמבר 1942) ג'ון קרוקר (12 בספטמבר 1942–29 באפריל 1943) בריאן הורוקס (29 באפריל 1943–3 ביוני 1943)
סיטרואן ZX

סיטרואן ZX (בצרפתית: Citroën ZX) היא מכונית משפחתית קומפקטית מתוצרת יצרנית הרכב הצרפתית סיטרואן אשר יוצרה בין השנים 1998–1990 בצרפת בספרד ובאורוגוואי. בין השנים 2009–1993 יוצרו דגמי "סיטרואן ZX" בסין על ידי יצרנית הרכב הסינית Dongfeng Peugeot-Citroën (אנ'), הדגם קרוי בסין : "Citroën Fukang" (אנ'). "Dongfeng Peugeot-Citroën" נשלטת ב-"Joint venture" (אנ') על ידי "Dongfeng Motor Group" (אנ') ו-קבוצת PSA. יוצרו 2,130,600 יחידות. 5 נוסעים. מנוע קדמי. מנועי בנזין ו-מנועי דיזל. סוג הנעה : הנעה קדמית. קיבולת מכל דלק - 55 ליטר. נפח תא מטען : 345 / 1,146 ליטר (דגמי סדאן), 488 / 1,580 ליטר (דגם סטיישן) בשנת 1992 זכה דגם "סיטרואן ZX" במקום השלישי בפרס מכונית השנה באירופה. פולקסווגן גולף דורג במקום הראשון, ואופל אסטרה במקום השני. 5 דלתות האצ'בק (בצרפת, ספרד, אורוגוואי וסין). 5 דלתות האצ'בק (בצרפת, ספרד, אורוגוואי וסין). 5 דלתות - סטיישן. 4 דלתות - סדאן (בסין Citroën Fukang). 2 דלתות - מסחרית (בסין Citroën Fukang). "Reflex" (לדגמים מנועים 1.1 ליטר, 1.4 ליטר) "Avantage" (לדגם מנוע 1.4 ליטר) "Aura" (לדגמים מנועים 1.4 ליטר, 1.6 e ליטר) "Volcane" (לדגם מנוע 1.9 ליטר) "סיטרואן ZX", שנת 1994 "סיטרואן ZX", שנת 1994 "סיטרואן ZX" "סיטרואן ZX", שנת 1996 בתצורה 3 דלתות הצ'בק "סיטרואן ZX", דגם "1.8i Furio" שנת 1994 בתצורה 3 דלתות האצ'בק "סיטרואן ZX", דגם "1.4i Reflex" שנת 1996 בתצורה 3 דלתות האצ'בק "סיטרואן ZX" - סטיישן "סיטרואן ZX" - סטיישן "סיטרואן ZX" - מבט ללוח מחוונים דגם "Citroën Fukang" בתצורה 4 דלתות סדאן (בסין) דגם "Citroën Fukang" בתצורה 4 דלתות סדאן (בסין) דגם "Citroën Fukang" - מונית (בסין) סיטרואן סיטרואן XM מדיה וקבצים בנושא סיטרואן ZX בוויקישיתוף סיטרואן ZX, סרטון באתר יוטיוב סיטרואן ZX, סרטון באתר יוטיוב "סיטרואן ZX" citroenet.org.uk/passenger-cars/psa/zx דגמי Citroën Fukang web.archive.org/web/20060628044440 דגמי Citroën Fukang autonews.gasgoo "סיטרואן ZX" grange.co.uk/technical-data/citroen/zx
גואייבסזאוריים

גואייבסזאוריים (שם מדעי: Guaibasauridae) היא משפחת דינוזאורים דמויי זאורופודים שהתקיימה במשך הטריאס העליון של אמריקה הדרומית לפני 231.4 עד 208 מיליון שנה מזמננו. הם התגלו בחפירות שונות בברזיל וארגנטינה. המשפחה נקראה ב-1999 בידי החוקר חוסה בונפרטה, לאחר שתיאר את הסוג גואייבסזאורוס. מיני המשפחה נחשבים לראשונים והקטנים שבקבוצה, ובמראם דומים לכמה מראשוני התרופודים הציידים כמו ההררזאוריים, שהתקיימו לצידם. עם זאת הם כנראה היו אוכלי כל עם צוואר ארוך וזרועות ארוכות שאולי הפכו לגפיים קדמיות תומכות. ככל הנראה הם היו דו-רגליים שהשתמשו בזנבם הארוך ליציבה. הם היו קטנים יחסית ולא עלו על אורך 2 מטר לרבות הזנב. קבוצה זו פרימיטיבית מאוד, וחלק מהסוגים כמו Chromogisaurus‏, Saturnalia‏, Panphagia ו-Pampadromaeus לעיתים נחשבים לחלק ממשפחות אחרות. תת-המשפחה Saturnaliinae לעיתים נחשבת למשפחה עצמאית (Saturnaliidae). כמו כן יש מחלוקת על הכללת הסוג Buriolestes במשפחה. סוג Agnosphitys? סוג אאורפטור (Eoraptor)? – ייתכן ששייך לראשוני התרופודים סוג גואייבסזאורוס (Guaibasaurus) תת-משפחה Saturnaliinae? – לעיתים מסווגת כמשפחה עצמאית סוג Chromogisaurus סוג Pampadromaeus? סוג Panphagia? סוג Saturnalia מדיה וקבצים בנושא גואייבסזאוריים בוויקישיתוף גואייבסזאוריים, באתר האנציקלופדיה של החיים (באנגלית) גואייבסזאוריים, באתר GBIF (באנגלית)
מכירות הציורים היקרות ביותר

זוהי רשימה של מכירות הציורים היקרות ביותר. השיא הנוכחי הוא במכירת NFT בה נמכרה יצירת NFT ב-532 מיליון דולר. היצירות היקרות ביותר בהיסטוריה, ובפרט עבודות שנעשו לפני המאה ה-19, מוחזקות לרוב במוזיאונים. מאחר שרק לעיתים נדירות מוזיאונים מוכרים יצירות, ערכם לא נאמד. ספר השיאים של גינס מחשיב את ה-"מונה ליזה" של דה וינצ'י כציור בעל הביטוח היקר ביותר. ב-1962 ה-"מונה ליזה" הוערכה בשווי של 100 מיליון דולר, ובמחיר לאחר אינפלציה המותאם לשנת 1962 השווי הנוכחי שלה נכון לשנת 2019 הוא 850 מיליון דולר. המכירה המוקדמת ביותר ברשימה היא של החמניות של וינסנט ואן גוך ממרץ 1987 בסכום של 24.75 מיליון יורו (70.1 מיליון יורו בשווי של 2019). מכירה זו שילשה את השיא של המכירה הקודמת והתחילה עידן של מכירות יצירות אמנות בשווי גבוה. השיא הקודם היה של "הערצת המאגים" של אנדראה מנטניה על ידי מוזיאון פול גטי בכריסטי'ס בסכום של 8.1 מיליון יורו (19.3 מיליון יורו בשווי של 2019) באפריל 1985. היצירה הכי נמכרת לפני שנת 1987 היא "ג'ינברה דה בנצ'י" של דה וינצ'י בסכום של 5 מיליון דולר (38 מיליון דולר נכון ל-2019) שנרכשה על ידי הגלריה הלאומית לאמנות מבית ליכטנשטיין בפברואר 1967. השיא של "החמניות" גם כלל את הפעם הראשונה שבה היצירה הכי נמכרת הייתה גם ציור מודרני. כיום, הרשימה כוללת בעיקר אמנות מודרנית. אחד המקרים המיוחדים של יצירות יקרות היה הגרפיטי שצייר דייוויד צ'ו על בניין המנהלה של פייסבוק תמורת מניות. על אף שצ'ו קיבל מספר מניות מוגבל על עבודתו, ערכה של היצירה נאמד בכ-200 מיליון דולר. הרשימה אינה שלמה מפני שהיא לא כוללת רכישות שנעשו בין גורמים פרטיים. מטבע הדברים, הפרטים לגבי העסקאות האלו שמורים בחיסיון והדרך היחידה לדעת את שווי העסקאות היא רק בהערכה. ציוריי וינסנט ואן גוך, אנדי וורהול ופבלו פיקאסו מופיעים רבות ברשימה. בעוד וורהול ופיקאסו התעשרו מאמנותם כבר בימיי חייהם, ואן גוך היה עני כל חייו והוא הצליח למכור רק יצירה אחת במהלך חייו. היצירה היחידה שואן גוך מכר היא "הכרם האדום" לאנה בוש תמורת 400 פרנקים (כ-2000 דולר). תשעה הציורים של ואן גוך המופיעים ברשימה מכרו למעלה מ-900 מיליון דולר. ג'ורג'יה או'קיף מחזיקה בשיא של היצירה היקרה שנעשתה על ידי אישה. "Jimson Weed/White Flower No. 1" מ-1932 נמכר למוזיאון קריסטל ברידג'ס של אמנות אמריקאית (Crystal Bridges Museum of American Art) ב-2014 תמורת 44.4 מיליון דולר. בשנת 2019 נמכר הפסל "ארנב" (1986) תמורת 91.1 מיליון דולר. הציור היקר ביותר הוא "דיוקן האמן (בריכה עם שתי דמויות)" (1972) מאת דייוויד הוקני תמורת 90.3 מיליון דולר. ברשימה מופיעים רק שלוש יצירות אמנות לא מערביות. היצירה הלא מערבית הכי נמכרת היא "Twelve Landscape Screens" של צ'י באי-שה, שנמכרה ב-140.8 מיליון דולר ב-2017. ברשימה מופיעה גם יצירתו של וונג מנג. מדיה וקבצים בנושא מכירות הציורים היקרות ביותר בוויקישיתוף מכירות היצירות היקרות ביותר 'Lost' Leonardo da Vinci to go on display, says National Gallery, The Telegraph, 12 July 2011 "Consumer Price Index (estimate) 1800–", Federal Reserve Bank of Minneapolis (באנגלית) William Wilson, Getty Pays $10.5 Million For Painting, New York Times (באנגלית) Nick Bilton, For Founders to Decorators, Facebook Riches, New York Times (באנגלית) "Anna Boch patron of many artists", annaboch.com (באנגלית) "The Most Expensive Female Artists 2016 – artnet News", artnet News (באנגלית)
תקודונטוזאורוס

תקודונטוזאורוס (שם מדעי: Thecodontosaurus; משמעות השם: "לטאה שקועת שן". חושבים בטעות שמשמעות השם היא: "לטאת תקודונט", אם כי פירוש השם דומה) הוא סוג של דינוזאורים בעל אגן דמוי לטאה שהיה קרוב לזאורופודים והוא הסוג היחיד במשפחת התקודונטוזאוריים (Thecodontosauridae). הוא מבין הקדומים ביותר בקבוצת דמויי זאורופודים והוא חי באנגליה במשך הטריאס העליון לפני 203.6 עד 201.3 מיליון שנה. סוג זה התגלה סמוך לעיר בריסטול שבדרום-מערב אנגליה והוא נחקר ותואר בידי החוקרים הנרי ריילי (Henry Riley) ועוזרו סמואל סטטצ'ברי (Samuel Stutchbury), אשר העניקו לו את שמו ב-1836. הוא היה הדינוזאור החמישי שתואר בשם, לאחר המגלוזאורוס, האיגואנודון, ההילאוזאורוס והסטריפטוספונדילוס והוא העתיק ביותר מדינוזאורי בריטניה. התקודונטוזאורוס היה קטן בהרבה מקרובו הפלטאוזאורוס. בעבר הכלילו בסוג זה מינים, אך רבים מהם בוטלו או הועברו לסוגים אחרים, בין השאר לסוגי דמויי דינוזאורים או תניסתרופאיים. רק מין אחד נותר תקף - T. antiquus - מילולית: "עתיק". דינוזאור זה היה קרוב לפלטאוזאורוס ולמסוספונדילוס, אך היה קדום יותר, דו-רגלי ואולי היה אוכל-כול זריז. הוא לא עלה על אורך של 1.2 עד 2.5 מטרים ומשקל של 10 עד 20 קילוגרם בקירוב. הוא היה בעל גולגולת מרובעת עם חלל עיניים גדול, רגליים אחוריות גדולות בהרבה מהקדמיות וזנב ארוך שתמך בייצוב הגוף. הגפיים הסתיימו בחמש אצבעות קצרות. במקור הדינוזאור לא נחשב לדמוי זאורופוד אלא שויך לקבוצות אחרות כמו לסקדילוזאוריים ולארכוזאורים קדומים. רק החוקר תומאס הנרי האקסלי שייך אותו לקבוצתו הנוכחית. מדיה וקבצים בנושא תקודונטוזאורוס בוויקישיתוף תקודונטוזאורוס, באתר GBIF (באנגלית)
ארלניס סיירה

ארלניס סיירה קניאדייה (בספרדית: Arlenis Sierra Cañadilla; נולדה ב-7 בדצמבר 1992) היא רוכבת אופני כביש ומסלול קובנית בקבוצת נשים של A.R. Monex (אנ'). בתחום המסלול, היא מדליסטית הארד מאליפות העולם בנקודות (לונדון 2016) ובמשחקים הפאן אמריקאיים באומניום (לימה 2019). בתחום הכביש, היא זכתה במדליית זהב במשחקים הפאן אמריקאיים (גוואדלחרה 2011, לימה 2019). סיירה נולדה במנסניו שנמצאת בקובה. ב-2011, זכתה במדליית זהב (בענף הכביש) במשחקים הפאן אמריקאיים שהתקיימו בגוודלחרה, מקסיקו, כשהקדימה את זוכת מדליית הכסף יומארי גונסאלס ואת זוכת מדליית הארד יודלמיס דומינגס בפער של 13 שניות. באותה שנה זכתה במדליית כסף באליפות פאן אמריקה במרוץ הנקודות. ב-2013, זכתה במדליית ארד ברדיפה קבוצתית באליפות פאן אמריקה. באותה שנה היא זכתה במדליית זהב באליפות פאן אמריקה גם בכביש. ב-2014, בתחום הכביש סיירה ניצחה את אליפות קובה וסיימה רביעית באליפות קובה בנגד השעון. בנוסף לכך זכתה במדליית זהב באליפות פאן אמריקה. בתחום המסלול, זכתה בשתי מדליות באליפות פאן אמריקה. כסף במרוץ הנקודות וזהב במרוץ הסקרטץ'. ב-2015 הגנה סיירה על תוארה כאלופת קובה בכביש. בתחום המסלול, זכתה בשתי מדליות ארד באליפות פאן אמריקה. אחת במרוץ הנקודות והשנייה במרוץ הסקרטץ'. ב-2016, הגנה סיירה על תוארה כאלופת קובה בכביש. בנוסף לכך ניצחה את הוואלטה קוסטה ריקה לאחר שניצחה שני קטעים במרוץ, סיירה גם ניצחה את קטגוריית הנקודות וההרים. לאחר מכן ניצחה סיירה את הטור של ברטאן וגם את קטגוריית הנקודות ושני קטעים. היא נכללה בסגל קובה לאולימפיאדת ריו בכביש, וסיימה במקום ה-28. במסלול, זכתה סיירה במדליית ארד באליפות העולם במרוץ הנקודות כשמקדימות אותה הפולניה קטרזינה פאוולובסקה (זהב) והקנדית יסמין גלייסר (כסף). באליפות פאן אמריקה זכתה סיירה בשתי מדליות, כסף במרוץ הנקודות וארד במרוץ הסקרטץ'. באליפות פאן אמריקה בכביש, זכתה סיירה במדליית הכסף. ב-2017, הצטרפה סיירה לקבוצת הנשים של אסטנה. היא ניצחה את אליפות קובה בכביש בפעם הרביעית ובפעם הראשונה את אליפות קובה בנגד השעון. היא ניצחה שוב את הוואלטה קוסטה ריקה, כשהיא מנצחת שלושה קטעים ואת קטגוריית הנקודות וההרים. ב-2018, סיירה סיימה שנייה באליפות קובה ולא התחרתה במקצה נגד השעון, ובכך לא שמרה על שני התארים שלה כאלופת קובה. היא זכתה במדליית זהב שלישית באליפות פאן אמריקה ובסוף העונה ניצחה את הטור של גואנשי (מרוץ חד יומי) ב-2019, ניצחה שוב את אליפות קובה בכביש ובנגד השעון. היא ניצחה גם את מרוץ קאדל אוונס דרך האוקיינוס הגדולה לאחר שהקדימה את לוסי קנדי ואמנדה ספראט ב-19 שניות. היא זכתה במדליית ארד במשחקים הפאן אמריקאיים באומניום, שנערכו בלימה, פרו. מדיה וקבצים בנושא ארלניס סיירה בוויקישיתוף ארלניס סיירה, באתר olympedia.org ארלניס סיירה, באתר Cycling Archives Cadel Evans Great Ocean Road 2019 | WE, procyclingstats.com
Instinct

Instinct הוא מגזין לייף סטייל אמריקאי לגברים להט"בים שהתחיל את פעילותו בנובמבר 1997. הגרסה המקוונת של המגזין התחילה ב-2013 שפעיל עד היום. הגרסה המודפסת של העיתון בוטלה ביוני/יולי 2015.[דרוש מקור] אתר האינטרנט הרשמי של Instinct (באנגלית) Instinct, ברשת החברתית אקס (טוויטר) Robert Lee Brewer (5 באוגוסט 2013). 2014 Writer's Market. Writer's Digest Books. p. 482. ISBN 978-1-59963-750-1. ארכיון מ-2017-04-27. נבדק ב-15 בינואר 2016. {{cite book}}: (עזרה) Sandra L. Caron (בפברואר 2008). "An investigation of content and media images in gay men's magazines". Journal of Homosexuality. 55 (3): 504–523. doi:10.1080/00918360802345297. PMID 19042283. ארכיון מ-2020-05-15. נבדק ב-13 באוגוסט 2015. {{cite journal}}: (עזרה) ערך זה הוא קצרמר בנושא להט"ב. אתם מוזמנים לתרום לוויקיפדיה ולהרחיב אותו.
ג'קי פלמינג

ג'קי פלמינג (באנגלית: Jacky Fleming) היא ציירת קומיקס, קריקטוריסטית וסופרת אנגליה, פעילת התנועה הפמיניסטית בבריטניה. כחלק מהפעילות שלה בתנועה, כתבה את הספר "הצרה עם נשים", ספר סאטירה על הדרך בה גברים חשבו על נשים במאות שעברו. פלמינג נולדה בלונדון, שבבריטניה, בסוף 1955. בצעירותה למדה פלמינג בבית ספר מקובל לאמנות ברובע צ'לסי שבלונדון, ולאחר שסיימה את לימודיה בהצטיינות בגיל 18 עברה ללמוד רישום באוניברסיטת לידס. כישרונה לא בא לידיי ביטוי פיננסי עד לסיום לימודיה באוניברסיטה, כשקריקטורה ראשונה שלה פורסמה במגזין "Spare Rib" הבריטי. הקריקטורה פורסמה בעזרת תמיכה גבית בג'קי מצד האוניברסיטה, והיא הציגה ילדה שקורסת תחת העומס שהחברה מעמיסה עליה, תוך תהיה למה מצפים ממנה לכל כך הרבה. הקריקטורה הייתה הצעד הראשון בדרך לפעילות מלאה של ג'קי בתנועה הפמיניסטית. עם הצלחת פרסום הקריקטורה שלה הפכה ג'קי לכותבת קבועה במגזין, וקומיקס בועט וסאטירי שלה החל להופיע בעיתונים נוספים, כמו The Guardian, The Independent, New Statesman, New Internationalist, Red Pepper, Observer ועוד. היא הוציאה את ספר הקריקטורות הראשון שלה בשנת 1991, שנקרא "Be A Bloody Train Driver". בשנות התשעים הוציאה עוד כארבעה ספרים: "Never Give Up", "Falling In Love" ,"Dear Katie" ,"Hello Boys", כל ספר יצא בהפרש של שנה אחד מהשני. הספרים כולם עסקו בפמיניזם, בכוח הנשי, ובמחאה נגד הממסד הגברי המדכא את הנשים. הספרים הם ספרי קריקטורות, והגדרתם כקומיקס שנויה במחלוקת. בשנת 2004 יצא ספרה השישי של פלמינג, "Demented". בשנת 2016, יותר מעשור אחרי צאת ספרה הקודם, יצא ספרה המצליח ביותר עד כה של פלמינג, "הצרה עם נשים". הספר הוא ספר מחאתי-קריקטוריסטי המציג באופן ציני והומוריסטי אך בו בזמן בועט את מחשבתם המזלזלת והמכפישה של גברים לאורך ההיסטוריה לגבי נשים. הספר מציין מספר דעות קדומות ולא מבוססות מדעית על גוף האישה, אשר היו הדעה הרווחת במאות שעברו, לצד דעות הקיימות עד היום כמו ש"אישה לא יכולה לעבוד וצריכה רק לטפל בילדים ולכין אוכל". הספר למעשה משווה בין דעות מופרכות לחלוטין (כמו שלנשים יש אוזניים גדולות וראש קטן) לדעות קדומות שישנם גברים ברחבי העולם שעדיין מאמינים בהם (כמו שאישה לא יכולה לעבוד עבודת כפיים). הספר זכה בפרס "Artemisia Humour". "Be A Bloody Train Driver" - ספרי פינגווין, 1991 "Never Give Up" - ספרי פינגווין, 1992 "Falling In Love" - ספרי פינגווין, 1993 "Dear Katie" - ספרי פינגווין, 1994 "Hello Boys" - ספרי פינגווין, 1996 "Demented" - הוצאת בלומסברי, 2004 "הצרה עם נשים" - ספרי פינגווין, 2016 Jacky Fleming - British Cartoon Archive - University of Kent, www.cartoons.ac.uk Hadley, Tessa (2016-03-16). "The Trouble with Women by Jacky Fleming review – delicious, funny, feminist cartoons". The Guardian (באנגלית בריטית). ISSN 0261-3077. נבדק ב-2020-05-12. Prix Artémisia Humour 2017 décerné à Jacky Fleming, Association Artémisia, ‏2017-01-09 (בצרפתית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'קי פלמינג".
איגוד תעשיית ההקלטות הסינגפורי

איגוד תעשיית ההקלטות הסינגפורי (באנגלית: Recording Industry Association (Singapore) ובקיצור RISA; בעבר נקרא: Singapore Phonogram Association; ובקיצור: RPA) הוא ארגון העוקב אחר כמעט כל ההיבטים של ענף ההקלטות בסינגפור. האיגוד הוקם בשנת 1976, ופועל תחת הפדרציה הבינלאומית לתעשייה הפונוגרפית, על מנת להעניק תעודות על מכירות של סינגלים ואלבומים במדינה. האיגוד מעניק תעודות עבור סינגלים ואלבומים, על בסיס מכירותיהם במדינה. עד שנת 2006 היה הרף שונה בין סינגלים ואלבומים; מאז שנת 2007, אותו הרף חל על סינגלים ואלבומים כאחד. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של RIAS Web Archive Singapore, eresources.nlb.gov.sg (באנגלית) Wayback Machine, web.archive.org, ‏2014-03-28
Pose (שיר של יו גוטי)

"Pose" הוא סינגל שהוקלט על ידי הראפר האמריקאי יו גוטי, בשיתוף עם הראפר האמריקאי ליל עוזי ורט. הוא יצא לאור ב-23 באוגוסט 2020, כסינגל השני מתוך אלבום האולפן העשירי של יו גוטי, Untrapped, בהוצאת חברת התקליטים אפיק רקורדס. השיר נכתב על ידי יו גוטי, ליל עוזי ורט, ג'וליאן ביטס, בן ביליונס ו-SoundsByBreezy, והופק על ידי ג'וליאן ביטס, בן ביליונס ו-SoundsByBreezy גם כן. השיר הוא בסגנון הטראפ. בסמוך לצאתו כסינגל, עלה השיר לרשת הזרמת המדיה ספוטיפיי, תוך שצבר למעלה מ-25 מיליון השמעות. דייוויד רנשו מהפאדר תיאר את "Pose" כרצועה "שמחה", והוסיף כי ורט נמצא במקום "בטוח יותר" מאשר גוטי. כריס פטריק ממגזין HipHopDX כינה את השיר כ"סינגל ברמה גבוהה". ב-18 באוקטובר 2019, יצא לאור רמיקס לשיר בהשתתפותה של הראפרית מייגן די סטליון. הרמיקס נכלל אף הוא באלבומו העשירי של יו גוטי, Untrapped. בסמוך לצאתו כסינגל, עלה הרמיקס לרשת הזרמת המדיה ספוטיפיי, תוך שצבר למעלה מ-13 מיליון השמעות. יו גוטי, ליל עוזי ורט, ג'וליאן ביטס, בן ביליונס, SoundsByBreezy SoundsByBreezy, בן בליונס, ג'וליאן ביטס Madison Bloom, Lil Uzi Vert Joins Yo Gotti on New Song “Pose”: Listen, Pitchfork (באנגלית) Yo Gotti – “Pose” (ft. Lil Uzi Vert), Spin, ‏2019-08-23 Pose (feat. Lil Uzi Vert), נבדק ב-2020-05-12 Yo Gotti and Lil Uzi Vert link-up on “Pose”, The FADER (באנגלית) HipHopDX- https://hiphopdx.com, Yo Gotti & Lil Uzi Vert Deliver Post-Up Anthem With "Pose", HipHopDX, ‏2019-08-23 Pose (feat. Lil Uzi Vert) - Single by Yo Gotti, Apple Music (באנגלית) Top 40 Rhythmic Future Releases | R&B Song and Hip-Hop Music Release Dates | ..., All Access (באנגלית) Pose (feat. Megan Thee Stallion & Lil Uzi Vert), נבדק ב-2020-05-12
אוניזאוריים

אוניזאוריים (שם מדעי: Unaysauridae) היא משפחה של דינוזאורים בעלי אגן דמוי לטאה, שהתקיימו במהלך סוף הטריאס באמריקה הדרומית לפני 225 עד 209 מיליון שנה מזמננו. המשפחה הוגדרה בשנת 2018 בידי החוקר מולר וצוותו (Müller) והמאובנים שלהם התגלו בברזיל ובהודו. מיני משפחה קטנה זו היו פרוזאורופודים קטנים באורך של 2.5 מטר וגובה של 80 סנטימטרים בקירוב ומבנה הגולגולת שלהם הזכיר את הפלטאוזאוריים, להם הם משויכים לעיתים. בניגוד לזאורופודים הגדולים יותר הם היו יכולים לעמוד על שתי רגליים, כנראה כדי להזדקף ולתלוש ענפי עצים. בכך הם דמו לעצלני קרקע או לתריזינוזאוריים שחיו באותה צורה. עם זאת רוב זמנם הם נעו על ארבע רגליים שתמכו במשקלם. למרות דמיונם לפלטאוזאוריים הם קרובים יותר לגואייבסזאוריים ולתקודונטוזאורוס. Jaklapallisaurus Macrocollum אוניזאורוס (Unaysaurus) מדיה וקבצים בנושא אוניזאוריים בוויקישיתוף אוניזאוריים, באתר האנציקלופדיה של החיים (באנגלית)
איגוד תעשיית ההקלטות הטורקי

איגוד תעשיית ההקלטות הטורקי (בטורקית: Bağlantılı Hak Sahibi Fonogram Yapımcıları Meslek Birliği ובקיצור Mü-Yap) הוא הארגון המרכזי המייצג את ענף ההקלטות של טורקיה. האיגוד הוא גם חבר בפדרציה הבינלאומית לתעשייה הפונוגרפית. נכון למאי 2019, האיגוד כולל בתוכו כ-194 חברים, המהווים חלק של 80% מתעשיית המוזיקה הטורקית. Mü-Yap הוקם בשנת 2000 עם כניסתי של חוק 5846 בחוקה הטורקית לתוקף. בשנת 2010, Mü-Yap לקח חלק בסגירתו של Fizy, שירות סטרימינג מקוון פופולרי, בטענה שהוא מפר זכויות יוצרים. בסוף 2012, לאחר שנפתחה חנות המוזיקה הדיגיטלית אייטונס, הופעל לחץ על האיגוד שיפעל בנושא זכויות היוצרים שם. אותו המהלך, נחשב לסוף המונופול של Mü-Yap בעולם המוזיקה הדיגיטלי. בישיבה כללית שערך בשנת 2013, הודיע האיגוד על נסיגתו מהשוק הדיגיטלי. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של Mü-Yap "What is Mü-Yap?". Retrieved 17 November 2013. (ארכיון) "Fizy kapatıldı!". Retrieved 17 November 2013. Newsroom, Apple Newsroom (באנגלית) iTunes niye Türkiye’ye geldi, MÜYAP’ın devri niçin kapandı?, Milliyet (בטורקית) BEDAVA MÜZİK DEVRİ BİTİYOR, Milliyet (בטורקית) "Archived copy". אורכב מ-המקור ב-2017-11-16. נבדק ב-2013-11-17. {{cite web}}: (עזרה)
פלטאוזאוריה

פלטאוזאוריה (שם מדעי: Plateosauria) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 225 מיליון שנה עד לסוף הקרטיקון שלפני 66 מיליון שנה. חברי הקבוצה החלו לגדול יותר מהפרוזאורופודים הבסיסיים, דבר שהתממש בקצה גודלו בבני אינפרא-סדרת הזאורופודים. קבוצה זו נקראה ב-1913 בידי החוקר גוסטב טורנייר (אנ') והיא קרויה על שם הפלטאוזאוריים. בתוך הקבוצה כלולה משפחת הפלטאוזאוריים והקבוצה מסופודה, שהתפתחה החל מהטריאס העליון ושגשגה במשך היורה. סוג ללא מקור Plateosauravus סוג Ruehleia סוג Xixiposaurus? משפחה פלטאוזאוריים (Plateosauridae) קבוצה מסופודה (Massopoda) משפחה ריוחזאוריים (Riojasauridae) משפחה מסוספונדיליים (Massospondylidae) קבוצה אנצ'יזאוריה (Anchisauria) משפחה אנצ'יזאוריים (Anchisauridae) משפחה מאוסזאורוסיים (Mussauridae) משפחה מלנורוזאוריים (Melanorosauridae) אינפרא-סדרה זאורופודה (Sauropoda) מדיה וקבצים בנושא פלטאוזאוריה בוויקישיתוף
מסופודה

מסופודה (שם מדעי: Massopoda) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 225 מיליון שנה עד לסוף הקרטיקון שלפני 66 מיליון שנה. הקבוצה התפתחה מקבוצת הפלטאוזאוריה והיא הוגדרה ב-2007 בידי החוקר הדרום-אפריקאי אדם מ. ייטס. היא כוללת את המינים הקשורים בין המסוספונדילוס לסלטזאורוס, ובעיקר את המינים הקרובים למסוספונדיליים. בני קבוצה זו היו בעלי צוואר ארוך, זרועות ארוכות וגולגולת מרובעת בעלת שיניים דקות שנועדו לאכילת צמחים, ולא רק אוכלי כל כמו מינים קדומים יותר בקבוצת דמויי הזאורופודים. מינים אלה גם החלו לגדול ולאבד בהתאם את היכולת ללכת על שתיים, אף על פי שהמינים המוקדמים עוד יכלו לעשות זאת כדי לקטוף עלי עצים. המאובנים של חברי הקבוצה התגלו לאורך כדור הארץ, אשר כבר כלל יבשת יחידה - פנגיאה, ממנה עברו הדינוזאורים ממקום אחד לשני במישור רציף. סוג ללא מקור Chuxiongosaurus סוג Ignavusaurus סוג Kholumolumo סוג סרזאורוס (Sarahsaurus) משפחה ריוחזאוריים (Riojasauridae) משפחה מסוספונדיליים (Massospondylidae) קבוצה Sauropodiformes סוג ג'ינגשאנוזאורוס (Jingshanosaurus) סוג Seitaad סוג Xingxiulong סוג יונאנוזאורוס (Yunnanosaurus) קבוצה אנצ'יזאוריה (Anchisauria) משפחה אנצ'יזאוריים (Anchisauridae) משפחה מאוסזאורוסיים (Mussauridae) משפחה מלנורוזאוריים (Melanorosauridae) אינפרא-סדרה זאורופודה (Sauropoda) מדיה וקבצים בנושא מסופודה בוויקישיתוף
טמינה סנוקה

שרונה מואנה-מארי רייהר סנוקה-פולמלו (באנגלית: Sarona Moana-Marie Reiher Snuka-Polamalu; נולדה ב-10 בינואר 1978) היא מתאבקת אמריקאית, המופיעה בארגון ההיאבקות WWE, בתוכנית הדגל Raw. היא מתאבקת דור שני, כאשר היא הבת של חבר היכל התהילה של ה-WWE, ג'ימי סנוקה. לסנוקה שורשים מפיג'י ומסמואה. היא בתו של חבר היכל התהילה של ה-WWE, ג'ימי סנוקה. אחיה הוא המתאבק ג'יימס, הידוע יותר בשמות הבמה שלו ב-WWE, דיוס וסים סנוקה. סנוקה היא אמא לשתי בנות. ב-2 בדצמבר 2016, אביה של סנוקה, ג'ימי, היה במקום אשפוז לחולים סופניים, כשנודע שנותרו לו כשישה חודשים לחיות עקב מחלה סופנית. הוא נפטר ב-15 בינואר 2017 בגיל 73 בפומפנו ביץ', פלורידה. הישגים במגזין ההיאבקות Pro Wrestling Illustrated - PWI PWI דירג אותה במקום ה-19 מתוך 100 המתאבקות הטובות ביותר לשנת 2012 הישגים במגזין הספורט Sports Illustrated דורגה במקום ה-22 מתוך 30 המתאבקות הטובות ביותר של השנה (2018) הישגים בארגון ההיאבקות World Wrestling Entertainment - WWE אליפות זוגות הנשים של ה-WWE (פעם אחת) - עם נטליה אליפות 24/7 של ה-WWE‏ (3 פעמים) הישגים במגזין ההיאבקות Wrestling Observer Newsletter - WON הפיוד הגרוע של השנה (2015) - צוות PCB (פייג', שארלוט ובקי לינץ') מול צוות B.A.D (טמינה, נעמי וסשה בנקס) מול צוות בלה (אלישה פוקס, ברי בלה וניקי בלה) הקרב הגרוע של השנה (2013) - עם AJ לי, אקסנה, אלישה פוקס, קייטלין, רוזה מנדס, סאמר רה נגד ברי בלה, קמרון, איווה מארי, ג'וג'ו, נטליה וניקי בלה באירוע סדרת ההישרדות מדיה וקבצים בנושא טמינה סנוקה בוויקישיתוף טמינה סנוקה, ברשת החברתית אקס (טוויטר) טמינה סנוקה, באתר WWE.com להיאבקות מקצועית טמינה סנוקה, באתר Online World of Wrestling ג'ימי סנוקה במוסד לחולים סופניים, כשנשארו לו כשישה חודשים לחיות ג'ימי "סופרפליי" סנוקה נפטר בגיל 73
ריוחזאוריים

ריוחזאוריים (שם מדעי: Riojasauridae) היא משפחה של דינוזאורים דמויי זאורופודים, אשר חיו במשך סוף הטריאס שלפני 228 עד 213 מיליון שנה מזמננו. המשפחה כוללת 2 סוגים: הריוחזאורוס שהתגלה בפארק איסצ'יגואלסטו בארגנטינה והאאוקנמזאורוס (Eucnemesaurus) שהתגלה בתצורת אליוט (אנ'), הכף המזרחי שבדרום אפריקה. הקבוצה תוארה למדע בשנת 2007 בידי החוקר הדרום-אפריקני אדם מ. ייטס. בני המשפחה היו מעט יותר גדולים ממינים קדומים כמו הגואייבסזאוריים והתקודונטוזאורוס, ודומים לפלטאוזאוריים, אך בעיקר קרובים למסוספונדיליים. הם היו אוכלי צמחים שאולי היו דו-רגליים ואולי היו מגושמים מדי ונעו על ארבע, עם אורך של 10 מטרים ומשקל של 3 טון לערך. בכך הם היו מהגדולים ביותר שבדינוזאורי הטריאס. אאוקנמזאורוס (Eucnemesaurus) ריוחזאורוס (Riojasaurus) מדיה וקבצים בנושא ריוחזאוריים בוויקישיתוף ריוחזאוריים, באתר האנציקלופדיה של החיים (באנגלית)